2022.5.23.
HU
Az Európai Unió Hivatalos Lapja
L 143/19
kongresszusának tagja is.
Általánosabban elmondható, hogy – tekintettel a KKP vállalatokon belüli jelenlétére vonatkozó jogszabályok általános alkalmazási körére – biztonsággal megállapítható, hogy a kínai kormány azon képessége, hogy a vállalatokban való állami jelenlét révén beavatkozzon az árakba és a költségekbe, jelentős mértékű az általában vett acélágazatban, és különösen az e vizsgálat tárgyát képező exportáló gyártók esetében.
(52)
A ECCS-ágazatban az állami tulajdonú vállalatokra és a magántulajdonú vállalatokra egyaránt kiterjed a szakpolitikai felügyelet és irányítás.
A következő példák jól szemléltetik, hogy a kínai kormány egyre nagyobb mértékben beavatkozik az ECCS-ágazat működésébe.
A vizsgált termék gyártói kiemelten foglalkoznak internetes honlapjukon a pártépítő tevékenységgel, párttagoknak is helyet biztosítanak a vállalatvezetésben, és hangsúlyozzák a KKP iránti elkötelezettségét.
A vizsgálat feltárta, hogy a Baosteelben zajlik pártépítő tevékenység.
A hivatalos honlap megemlíti, hogy a China Baowu Groupban (23) (a Baosteel holdingtársaságában) 301 KKP-bizottság működik és 85 437 KKP-tag van.
A Csoport továbbá a következőket írja a KKP-nek a vállalaton belüli építésével kapcsolatban: „A párt vezetésének a vállalatirányítás javítása révén történő integrációjának erősítése, a modern vállalkozási rendszer javítása.
A China Baowu maradéktalanul végrehajtja »A párt vezető szerepének megerősítése a központi vállalkozások vállalatirányításának javításában« című véleményben előírt kötelezettségeket, [...] A főbb kérdésekre vonatkozó felülvizsgált és továbbfejlesztett döntéshozatali rendszer tovább javította a pártbizottság, az igazgatótanács, az ügyvezetők és más irányító testületek döntéshozatali hatáskörét, a döntéshozatallal kapcsolatos, az igazgatótanács által jóváhagyott ügyeket és formákat [...].
[...] A Baowu egyidejűleg tervezi meg a pártépítést és vállalati reformot, egyidejűleg hozza létre a pártszervezeteket és az operatív egységeket, és egyidejűleg delegálja a pártszervezetekért felelős személyeket és a pártügyi személyzet tagjait” (24).
A Baosteel vállalat a következőképpen írja le a KKP-t építő tevékenységeket: „alapvető elkötelezettség a szigorú és átfogó pártigazgatás mellett; a vállalat által végzett ideológiai és politikai munka vezetése, egyesült frontmunka, spirituális civilizáció építése, vállalati kultúra kialakítása és a tömegek munkájának megalapozása egyebek mellett a szakszervezeteken és a Kommunista Ifjúsági Szövetségen keresztül; a párt stílusát követő, becsületes irányítás, valamint a fegyelmi bizottságok abban való támogatása, hogy eredményesen gyakorolják felügyeleti feladataikat (25).”
(53)
A ECCS-ágazatban azonosíthatók az alaprendelet 2. cikke (6a) bekezdése b) pontjának harmadik franciabekezdése értelmében vett, a belföldi gyártókat előnyben részesítő vagy a szabadpiaci erőviszonyokat más módon befolyásoló politikák.
(54)
A kínai kormány az acélipart – az acél az ECCS fő komponense – kulcsfontosságú gazdasági ágazatnak tekinti.
(26) Ezt támasztja alá az acéliparral foglalkozó számos nemzeti, regionális és települési szinten kiadott terv, irányelv és más dokumentum, köztük az „Acélipari kiigazítási és korszerűsítési terv (2016–2020)” is.
Ez a terv kijelentette, hogy az acélipar „a kínai gazdaság fontos, alapvető ágazata, a nemzetgazdaság egyik sarokköve” (27).
A tervben meghatározott fő feladatok és célkitűzések az ágazat fejlesztésének valamennyi szempontjára kiterjednek (28).
(55)
A tizenharmadik ötéves gazdaság- és társadalomfejlesztési terv (29) célul tűzi ki a felső kategóriás acélterméktípusokat gyártó vállalatok támogatását (30).
Emellett a termékek megfelelő minőségével, tartósságával és megbízhatóságával is foglalkozik, és ennek érdekében előirányozza olyan vállalatok támogatását, amelyek a tiszta acélgyártáshoz, a precíziós hengerléshez és a minőségjavításhoz kapcsolódó műszaki megoldásokat alkalmaznak.
(31)
(56)
„Az ipari szerkezetátalakítás irányadó jegyzéke (2019. évi változat)” (32), amelyet a Kínai Népköztársaság Nemzeti Fejlesztési és Reformbizottságának 2019.
augusztus 27-i 29. sz. rendelete hagyott jóvá és amely 2020. január 1-jén lépett hatályba (a továbbiakban: a jegyzék), az acélágazatot az ösztönzött iparágak közé sorolja.
(23) http://www.baowugroup.com/party_building/overview (24) Ugyanott.
(25) Lásd a Baosteel alapszabályának 133.4. cikkét: http://static.sse.com.cn//disclosure/listedinfo/announcement/c/2021-01-08/600019_20210108_8.pdf (legutóbbi hozzáférés: 2021. május 6.).
(26) Jelentés: III. rész, 14. fejezet, 346.
és köv. o. (27) Az acélipari kiigazítási és korszerűsítési terv bevezetése.
(28) Jelentés: 14. fejezet, 347. o. (29) A Kínai Népköztársaság nemzetgazdasági és társadalmi fejlődésének tizenharmadik ötéves terve (2016–2020), megtekinthető a következő internetcímen: https://en.ndrc.gov.cn/newsrelease_8232/201612/P020191101481868235378.pdf (legutóbbi hozzáférés: 2020.
március 2.).
(30) Jelentés: 14. fejezet, 349. o. (31) Jelentés: 14. fejezet, 352. o.
(32) „Az ipari szerkezetátalakítás irányadó jegyzéke (2019. évi változat)”, amelyet a Kínai Népköztársaság Nemzeti Fejlesztési és Reformbizottságának 2019.
augusztus 27-i 29. sz. rendelete hagyott jóvá http://www.gov.cn/xinwen/2019-11/06/5449193/files/ 26c9d25f713f4ed5b8dc51ae40ef37af.pdf, legutóbbi hozzáférés: 2022.
április 11.